Predbežný návrh opravného rozpočtu c. 1 k všeobecnému rozpočtu na rok 2007 všeobecný výkaz príjmov výkaz príjmov a výdavkov podľa oddielu oddiel III - Komisia /* SEK/2006/1776 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 20.12.2006 SEK(2006) 1776 v konečnom znení PREDBEŽNÝ NÁVRH OPRAVNÉHO ROZPOČTU č. 1 K VŠEOBECNÉMU ROZPOČTU NA ROK 2007 VŠEOBECNÝ VÝKAZ PRÍJMOV VÝKAZ PRÍJMOV A VÝDAVKOV PODĽA ODDIELU Oddiel III - Komisia (predložený Komisiou) PREDBEŽNÝ NÁVRH OPRAVNÉHO ROZPOČTU č. 1K VŠEOBECNÉMU ROZPOČTU NA ROK 2007VŠEOBECNÝ VÝKAZ PRÍJMOV VÝKAZ PRÍJMOV A VÝDAVKOV PODĽA ODDIELUOddiel III - Komisia So zreteľom na: - Zmluvu o založení Európskeho spoločenstva, a najmä na jej článok 272, - Zmluvu o založení Európskeho spoločenstva pre atómovú energiu, najmä na jej článok 177, - nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[1], a najmä na jeho článok 37, Európska komisia týmto predkladá rozpočtovému orgánu predbežný návrh opravného rozpočtu č. 1 k rozpočtu na rok 2007 z dôvodov uvedených v dôvodovej správe. OBSAH 1. Úvod 4 2. Úpravy, ktoré sú potrebné v dôsledku dohody dosiahnutej na trojstrannom stretnutí 28. novembra 2006 4 2.1. Zmeny vyplývajúce z nového viacročného finančného rámca 4 2.2. Štrukturálne fondy, Kohézny fond a Európsky fond pre rybné hospodárstvo 5 2.3. Spoločné výskumné centrum (JRC) 6 2.4. Rozpočtové úpravy na základe modernizácie účtovného systému 7 2.5. Európsky investičný fond 9 2.6. Platforma európskych sociálnych mimovládnych organizácií (MVO) 9 2.7. Účasť Švajčiarskej konfederácie na programoch Spoločenstva 9 VŠEOBECNÝ VÝKAZ PRÍJMOV VÝKAZ PRÍJMOV A VÝDAVKOV PODĽA ODDIELOV Všeobecný výkaz príjmov a výkaz príjmov a výdavkov podľa oddielov sa zasielajú osobitne prostredníctvom systému SEI-BUD. Anglická verzia všeobecného výkazu príjmov a výkazu príjmov a výdavkov podľa oddielu tvorí prílohu k rozpočtu. 1. ÚVOD Komisia predkladá tento predbežný návrh opravného rozpočtu (PNOR) č. 1 na rok 2007 s cieľom začleniť do rozpočtu na rok 2007 nevyhnutné technické úpravy, ktoré sa vyžadujú v opravnom liste č. 2/2007 a ktoré sa nemohli zohľadniť v priebehu záverečnej fázy rozpočtového postupu 2007, ako boli prijaté počas trojstranného stretnutia 28. novembra 2006. Na základe dohody dosiahnutej 28. novembra na trojstrannom stretnutí prijala Rada na svojom zasadaní 30. novembra 2006 len tieto body opravného listu č. 2/2007: - 500 miliónov EUR vo viazaných rozpočtových prostriedkoch pre Európsky fond na prispôsobenie sa globalizácii (EGF) s odkazom len na medziinštitucionálnu dohodu a článok 12 nariadenia o EGF, - 6 miliónov EUR vo viazaných rozpočtových prostriedkoch a 4,4 milióna EUR v platobných rozpočtových prostriedkoch pre Hercule II tak, ako navrhla Komisia. Rozpočtové prostriedky pre Medzinárodný fond pre Írsko Európsky parlament začlenil už v prvom čítaní návrhu rozpočtu na rok 2007 a Rada schválila v druhom čítaní. Na trojstrannom stretnutí 28. novembra Komisia oznámila, že predloží tento predbežný návrh opravného rozpočtu začiatkom roku 2007, vychádzajúc z politickej dohody, že navrhnuté úpravy sa zohľadnia pri konečnom uverejnení rozpočtu na rok 2007 v Úradnom vestníku v polovici marca 2007. Komisia preto vyzýva Európsky parlament a Radu, aby odsúhlasili tento predbežný návrh opravného rozpočtu v jedinom čítaní na účely jeho konečného prijatia do 1. februára 2007. 2. ÚPRAVY, KTORÉ SÚ POTREBNÉ V DÔSLEDKU DOHODY DOSIAHNUTEJ NA TROJSTRANNOM STRETNUTÍ 28. NOVEMBRA 2006 Úpravy navrhnuté týmto predbežným návrhom opravného rozpočtu sa budú musieť predovšetkým zohľadniť v štruktúre rozpočtu na rok 2007 a poznámkach k rozpočtu (odkazy na právne základy), dohodách legislatívneho orgánu o nových výdavkových nástrojoch, ako aj v zlepšeniach, ktoré už boli začlenené do rozpočtu na rok 2006 prostredníctvom opravného rozpočtu č. 5/2006 (najmä príspevok ERF a položky riadenia pokladnice), pokiaľ už neboli spracované v druhom čítaní návrhu rozpočtu na rok 2007 v Európskom parlamente. Nebudú mať vplyv na celkovú výšku súm rozpočtu na rok 2007. Najdôležitejšie úpravy sú uvedené ďalej. 2.1. Zmeny vyplývajúce z nového viacročného finančného rámca Na základe prijatia revidovaného legislatívneho balíka Komisiou 24. mája 2006, ktorý je v súlade s ročnými výdavkovými stropmi dohodnutými v rámci nového finančného rámca a ktorý je obsiahnutý v novej medziinštitucionálnej dohode zo 17. mája 2006, je nevyhnutné primerane zosúladiť rozpočtové poznámky niekoľkých rozpočtových položiek a v niektorých prípadoch rozpočtovú nomenklatúru. Ďalšie podrobné údaje sú uvedené v rozpočtovej prílohe k tomuto opravnému rozpočtu. Hlavné oblasti politiky, ktoré si vyžadujú uvedené úpravy, sú vonkajšie vzťahy a rozvoj. Vytvorenie 4 samostatných nástrojov (Európsky nástroj pre demokraciu a ľudské práva, nástroj industrializovaných krajín, nástroj pre jadrovú bezpečnosť a nástroj rýchlej reakcie a pripravenosti) vedie k niektorým zmenám v štruktúre v rámci kapitoly a určitej redistribúcii prostriedkov bez toho, aby to ovplyvnilo celkovú sumu. 2.2. Štrukturálne fondy, Kohézny fond a Európsky fond pre rybné hospodárstvo V prípade štrukturálnych fondov a Kohézneho fondu sa prijatým právnym základom mení distribúcia celkového balíka výdavkovej kapitoly 1b medzi niektorými jej zložkami a rozpočet musí byť zodpovedajúco prispôsobený. V súčasnosti sa teda stanovil príspevok výdavkovej kapitoly 1b Cezhraničná spolupráca (CBC) do Nástroja európskeho susedstva a partnerstva (ENPI) a zodpovedajúci presun sa vykoná z položky „Územná spolupráca“ Európskeho fondu regionálneho rozvoja (ERDF) do položky CBC v kapitole 19 08 ENPI. V celkovom balíku výdavkovej kapitoly 1b nedošlo k zmene vo viazaných a platobných rozpočtových prostriedkoch. Uskutočnilo sa aj niekoľko technických opráv. V prípade Európskeho fondu pre rybné hospodárstvo nastáva posun z „konvergenčného cieľa“ do „externej konvergencie“, aby sa zohľadnila posledná dohoda o rozdelení medzi konvergenčnými regiónmi a regiónmi mimo konvergencie. Zmeny sú zhrnuté v tejto tabuľke. Podrobnejšie vysvetlenie zmien nasleduje za tabuľkou. ROZPOčET na rok 2007 | PNOR 1/2007 | Rozdiel | VRP | PRP | VRP | PRP | VRP | PRP | Európsky fond pre rybné hospodárstvo (EFRH) — Konvergenčný cieľ | 11 06 12 | 425.567.209 | 227.823.592 | 425.340.636 | 227.713.932 | -226.573 | -109.660 | Európsky fond pre rybné hospodárstvo (EFRH) — Externý konvergenčný cieľ | 11 06 13 | 141.383.414 | 73.582.840 | 141.609.987 | 73.692.500 | 226.573 | 109.660 | VÝDAVKOVÁ KAPITOLA 2 čistá zmena | 0 | 0 | Kohézny fond (KF) | 13 04 02 | 7.116.881.844 | 1.691.967.816 | 7.121.426.147 | 1.693.079.985 | 4.544.303 | 1.112.169 | Kohézny fond čistá zmena | 4.544.303 | 1.112.169 | ERDF - Konvergencia | 13 03 16 | 20.713.696.132 | 3.048.644.731 | 20.676.478.574 | 3.043.946.283 | -37.217.558 | -4.698.448 | ERDF – Regionálna konkurencieschopnosť | 13 03 18 | 5.349.761.046 | 596.004.134 | 5.381.768.585 | 633.338.124 | 32.007.539 | 37.333.990 | ERDF európska územná spolupráca | 13 03 19 | 1.110.410.848 | 170.883.799 | 1.055.259.758 | 158.130.591 | -55.151.090 | -12.753.208 | ERDF operačná technická pomoc | 13 03 20 | 55.056.904 | 22.022.762 | 54.869.515 | 20.756.728 | -187.389 | -1.266.034 | Cezhraničná spolupráca – Príspevok z výdavkovej kapitoly 1b | 19 08 02 02 | p.m. | p.m. | 47.579.371 | 12.753.208 | 47.579.371 | 12.753.208 | ESF - Konvergencia | 04 02 17 | 7.416.797.011 | 1.092.393.287 | 7.403.471.207 | 1.089.889.685 | -13.325.804 | -2.503.602 | ESF – Regionálna konkurencieschopnosť | 04 02 19 | 3.648.156.721 | 461.831.532 | 3.669.983.587 | 431.891.576 | 21.826.866 | -29.939.956 | ESF operačná technická pomoc 2007 – 2013 | 04 02 20 | 10.000.000 | 5.000.000 | 9.923.762 | 4.961.881 | -76.238 | -38.119 | Štrukturálne fondy čistá zmena | -4.544.303 | -1.112.169 | VÝDAVKOVÁ KAPITOLA 1b čistá zmena | 0 | 0 | Viazané rozpočtové prostriedky pre štrukturálne fondy a Kohézny fond boli upravené, aby sa zohľadnili konečné číselné údaje v dohodnutom právnom základe. V prípade Kohézneho fondu sa suma zvýšila o 4,544 milióna EUR a v prípade štrukturálnych fondov sa znížila o 4,544 milióna EUR. V rámci štrukturálnych fondov boli znížené rozpočtové prostriedky na „konvergenciu“ a zvýšené na „regionálnu konkurencieschopnosť“. Viazané rozpočtové prostriedky pre cieľ „Územná spolupráca“ boli znížené. Okrem toho bol v prípade tohto cieľa presunutý príspevok vo výške 47,579 milióna EUR z výdavkovej kapitoly 1b do Nástroja európskeho susedstva a partnerstva (cezhraničná spolupráca), a to znížením v rámci položky ERDF európska územná spolupráca a zodpovedajúcim zvýšením v rámci položky ENPI pre cezhraničnú spoluprácu. Suma vyčlenená na technickú pomoc je o niečo nižšia než v rozpočte na rok 2007. Pokiaľ ide o rozpis rozpočtových prostriedkov medzi ERDF a ESF, zachovalo sa percentuálne rozdelenie použité v rozpočte na rok 2007. Celkové platobné rozpočtové prostriedky pre výdavkovú kapitolu 1b sa nemenia. Rozpis rozpočtových prostriedkov podľa položiek bol však mierne upravený. Je tomu tak predovšetkým z toho dôvodu, že zálohové platby počítané ako percento celkových balíkov na programy sú v prípade Kohézneho fondu mierne vyššie a prijatím právneho základu v lete 2006 sa zvýšili prostriedky pridelené Kohéznemu fondu na úkor štrukturálnych fondov. Celková výška rozpočtových prostriedkov pre každý cieľ (vrátane príspevku výdavkovej kapitoly 1b na cezhraničnú spoluprácu) sa teda zmenila v súlade so zmenami v záväzkoch, aby sa tak zohľadnila očakávaná zmena v zálohových platbách. Došlo aj k technickej oprave v rozpočte tým, že sa upravila rovnováha medzi platobnými rozpočtovými prostriedkami ESF a ERDF pre cieľ „regionálnej konkurencieschopnosti“, čím sa znížili platby pre ESF a zvýšili pre ERDF. Úprava znamená, že platby sú v súčasnosti v rovnakom pomere k záväzkom v prípade ESF aj ERDF. Platobné rozpočtové prostriedky pre položku technickej pomoci ERDF boli upravené smerom dole s cieľom zaistiť, aby bola celková oprava v prípade tejto výdavkovej kapitoly vzhľadom na rozpočet neutrálna. 2.3. Spoločné výskumné centrum (JRC) Plán pracovných miest JRC na rok 2007 je potrebné upraviť, aby sa tak zabezpečila rovnaká politika kariérneho postupu pre všetkých zamestnancov Komisie. Navrhnutou modifikáciou sa primerane mení štruktúra pracovného zaradenia v pláne pracovných miest JRC z hľadiska kariérneho postupu v roku 2007 bez toho, aby sa zmenil celkový počet miest alebo ich rozdelenie podľa funkčných skupín. Zároveň zahŕňa zmenu pozícií AD5 na pozície AD6, takže uchádzači, ktorí budú úspešní vo výberových konaniach v oblasti výskumu, môžu byť prijatí na tomto stupni. Dôvodom tohto kroku je potreba prijímať vysoko kvalifikovaných odborníkov. Navrhovaná modifikácia si nevyžaduje žiadne úpravy rozpočtových prostriedkov navrhnutých pre JRC, keďže kariérny postup je zohľadnený v rámci parametra GVT (Glissement Vieillesse Technicité – postup, zrelosť, odbornosť). Modifikácia plánu pracovných miest JRC – PNOR č. 1/2007 | Výskum a technologický rozvoj — Spoločné výskumné centrum | Kategória a stupeň | Pracovné miesta ROZPOČET 2007 | Modifikácia PNOR 1/2007 | Pracovné miesta po PNOR 1/2007 | AD 16 | 2 | 0 | 2 | AD 15 | 10 | 0 | 10 | AD 14 | 36 | 0 | 36 | AD 13 | 9 | 0 | 9 | AD 12 | 204 | 20 | 224 | AD 11 | 178 | 37 | 215 | AD 10 | 166 | -29 | 137 | AD 9 | 30 | 0 | 30 | AD 8 | 69 | -8 | 61 | AD 7 | 10 | 0 | 10 | AD 6 | 94 | 20 | 114 | AD 5 | 60 | -40 | 20 | AD spolu | 868 | 0 | 868 | AST 11 | 14 | 0 | 14 | AST 10 | 69 | 0 | 69 | AST 9 | 42 | 4 | 46 | AST 8 | 106 | 2 | 108 | AST 7 | 124 | 11 | 135 | AST 6 | 243 | -4 | 239 | AST 5 | 122 | -2 | 120 | AST 4 | 135 | -11 | 124 | AST 3 | 151 | 0 | 151 | AST 2 | 35 | 0 | 35 | AST 1 | 48 | 0 | 48 | AST spolu | 1.089 | 0 | 1.089 | Spolu | 1.957 | 0 | 1.957 | 2.4. Rozpočtové úpravy na základe modernizácie účtovného systému 2.4.1. Pokrytie výdavkov vzniknutých v súvislosti s riadením pokladnice Po modernizácii účtovného systému Komisie a na základe potreby uzavrieť niekoľko mimorozpočtových účtov s nevyrovnaným zostatkom za viacero rokov, Komisia v opravnom rozpočte č. 5/2006 navrhla vytvoriť novú položku 27 01 12 02 – „Pokrytie výdavkov vzniknutých v súvislosti s riadením pokladnice“ s týmito poznámkami: „Tieto rozpočtové prostriedky sú určené na pokrytie rozpočtových úprav v týchto prípadoch: - pre zálohové účty, v prípade ktorých schvaľujúci úradník prijal všetky náležité opatrenia, aby situáciu vyriešil, a v prípade ktorých sa výdavky na úpravu nemôžu zaúčtovať v rámci inej osobitnej rozpočtovej položky, - v situáciách, kedy je pohľadávka čiastočne alebo úplne zrušená po tom, čo bola zaúčtovaná na strane príjmov (predovšetkým v prípade započítania voči dlhu), - v prípadoch ak DPH nebola vrátená a ak už nie je ďalej možné zaúčtovať sumu v rámci položky, ktorá sa vzťahovala na hlavný výdavok, - ak úrok týkajúci sa uvedených prípadov nie je možné zaúčtovať do inej osobitnej rozpočtovej položky.“ Komisia tiež navrhla presun druhého odseku poznámok k rozpočtovej položke 27 01 12 01 „Poplatky za finančné služby“ do tejto novej rozpočtovej položky v tomto znení: „Táto položka je v prípade potreby tiež určená aj na pridelenie rozpočtových prostriedkov na pokrytie akýchkoľvek strát vyplývajúcich z likvidácie alebo ukončenia činnosti banky, v ktorej má Komisia vedené zálohové účty (tzv. „ régie d'avance “).“ Tieto zmeny schválil 24. októbra rozpočtový orgán v rozpočte na rok 2006 prijatím opravného rozpočtu č. 5/2006. Teraz by sa mali uviesť aj do rozpočtu na rok 2007 so symbolickým záznamom („p.m.“). 2.4.2. Vytvorenie novej rozpočtovej položky 21 01 04 10 – Príspevok ERF na spoločné výdavky administratívnej podpory Komisia tiež navrhuje vytvoriť novú rozpočtovú položku 21 01 04 10, Príspevok ERF na spoločné výdavky administratívnej podpory, v súlade s opravným rozpočtom č. 5/2006, ktorý 24. októbra prijal rozpočtový orgán. Na základe Internej dohody pre 9. ERF sa časť balíka ERF využije na úhradu nákladov vyplývajúcich v rozpočte Spoločenstva z podpory implementácie ERF v rámci delegácií EÚ, napríklad externí zamestnanci, prenájom, služby atď. Keďže sa rozpočet pre ERF odlišuje od rozpočtu Spoločenstva, Komisia vystavuje ERF inkasný príkaz na začiatku každého rozpočtového roka na základe odhadu výdavkov za predchádzajúci rok. Rozdelenie výdavkov počas roka, rovnomerne pridelených rôznym rozpočtovým položkám na administratívne výdavky ako aj ERF, sa uskutočňuje na osobitnom mimorozpočtovom účte určenom na tieto účely. Znamená to, že podávanie správ Komisie o plnení rozpočtu v súčasnosti neobsahuje sumy výdavkov financovaných zo strany ERF. S cieľom umožniť postupný a efektívny prístup a podávanie úplných správ o plnení rozpočtu, predkladá sa návrh na vytvorenie rozpočtovej položky, v rámci ktorej sa viazané a platobné rozpočtové prostriedky automaticky zaúčtujú po zinkasovaní prostriedkov prijatých z ERF. Z technických dôvodov si toto opatrenie vyžaduje systém účtovníctva založeného na časovom rozlíšení, ktoré sa zavedie v delegáciách a v značnej miere zvýši spoľahlivosť a transparentnosť transakcií. Navrhovaná zmena nemá vplyv na vstup alebo výstup súm ani na úroveň financovania. Táto položka umožní použitie jednotných nástrojov podávania správ v prípade príjmov a výdavkov ERF. Finančný príspevok z ERF sa účtuje ako pripísaný príjem a pre platobné a viazané rozpočtové prostriedky sa navrhuje účtovanie „p.m.“. 2.5. Európsky investičný fond Európsky investičný fond vyčerpá svoje vlastné zdroje do polovice roka 2007, a preto Správna rada EIF navrhuje zvýšiť upísaný kapitál až o 50 % v nominálnej hodnote. V článku 3 rozhodnutia Rady č. 1994/375/ES sa uvádza, že o možnom navýšení základného imania rozhoduje jednomyseľne Rada na návrh Komisie a po porade s Európskym parlamentom. Očakáva sa, že legislatívny návrh o navýšení základného imania EIF prijme Komisia do konca roka. Náklady na navýšenie základného imania budú kryté počas obdobia 2007 -2010 z rozpočtovej položky 01 04 09 01 „EIF – Poskytnutie splatených akcií upísaného kapitálu“ v súlade s rozpočtom na rok 2007. Celková výška nákupnej ceny akcií, ktorá sa má vyplatiť fondu zahŕňa nominálnu hodnotu splateného kapitálu a emisné ážio, čo odráža finančnú výkonnosť fondu. S cieľom prispôsobiť sa cenovej neistote, v návrhu Komisie sa ráta s využitím dividend, ktoré fond vyplatil Spoločenstvu počas štyroch rokov, aby pokryl časť nákladov na navýšenie kapitálu. V článku 10 vykonávacích pravidiel nariadenia o rozpočtových pravidlách sa uvádza, že vhodná štruktúra rozpočtu a vhodné poznámky sú nevyhnutné pre uvedenie pripísaných príjmov. V predbežnom návrhu opravného rozpočtu sú preto navrhnuté aktualizované rozpočtové poznámky vo výdavkovej rozpočtovej položke 01 04 09 01 „Európsky investičný fond – Poskytnutie splatených akcií upísaného kapitálu“ a článku 8 5 0 týkajúcom sa príjmov „Dividendy vyplácané Európskym investičným fondom“. 2.6. Platforma európskych sociálnych mimovládnych organizácií (MVO) Návrh Komisie na vytvorenie programu „Občania pre Európu“ s cieľom podporovať aktívne európske občianstvo na obdobie 2007 – 2013 zahŕňa, okrem iných opatrení, štrukturálnu podporu pre organizácie občianskej spoločnosti na európskej úrovni (Akcia 2: Aktívna občianska spoločnosť v Európe). V predchádzajúcom finančnom výhľade bola Platforma európskych sociálnych MVO, ako aj iné organizácie občianskej spoločnosti financované v rámci výdavkovej kapitoly 3 „Vnútorné politiky“. V novom viacročnom finančnom rámci je právny základ pre Občanov pre Európu vo výdavkovej kapitole 3b „Občianstvo“. V rozpočte na rok 2007 boli prevádzkové náklady Platformy európskych sociálnych mimovládnych organizácií neúmyselne vložené do výdavkovej kapitoly 1a „Konkurencieschopnosť pre rast a zamestnanosť“. Na zahrnutie tohto rozpočtového článku do výdavkovej kapitoly 3b v súlade s právnym základom je preto je potrebná technická oprava. Táto oprava zahŕňa opätovné pridelenie sumy 620 000 EUR v záväzkoch aj platbách z výdavkovej kapitoly 1a do výdavkovej kapitoly 3b. 2.7. Účasť Švajčiarskej konfederácie na programoch Spoločenstva Aby sa zohľadnilo vykonávanie dohody medzi Európskym spoločenstvom a Švajčiarskou konfederáciou o účasti Švajčiarska na niekoľkých programoch Spoločenstva, mali by sa aktualizovať súvisiace rozpočtové poznámky týchto programov. Podrobné údaje sú uvedené v rozpočtovej prílohe a týkajú sa Štatistického programu Spoločenstva, programov Celoživotné vzdelávanie, Mládež v akcii a Media a Európskej agentúry pre životné prostredie. [1] Ú. v. ES L 248, 16.9.2002, s. 1.